ശ്രീമദ് ഭാഗവതം പരമ്ബരയാവുന്നു ഇതിഹാസ പരമ്ബരയുടെ ടൈറ്റില് ലോഞ്ച് കഴിഞ്ഞു ശ്രീമദ് ഭാഗവതം Srimad Bhagavatam ടെലി പരമ്ബരയായി tele serial ഒരുങ്ങുന്നു. എറണാകുളത്ത് വച്ച് നടന്ന ചടങ്ങില് ഗുരുവായൂര് മേല്ശാന്തി സുമേഷ് നമ്ബൂതിരി ടൈറ്റില് ലോഞ്ച് ചെയ്തു. പരമ്ബരയില് പരീക്ഷിത്ത് മഹാരാജാവായി എത്തുന്നത് നടന് ഹരി വര്മ്മയാണ്. ആട് 2 Aadu 2, പരോള് Parole തുടങ്ങിയ പ്രധാന സിനിമകളില് വേഷം അവതരിപ്പിച്ച നടനാണ് ഹരി വര്മ്മ.വേദ ഇന്റര്നാഷണല് മീഡിയ ഹബ് പ്രൈവറ്റ് ലിമിറ്റഡ് നിര്മ്മിക്കുന്ന ഇതിഹാസ പരമ്ബരയുടെ ക്യാമറയും സംവിധാനവും നിര്വഹിക്കുന്നത് മലയാളത്തിലെ ഛായാഗ്രാഹകന് അനില് ഈശ്വര് ആണ്. അനിലിന്റെ ആദ്യ സംവിധാന സംരംഭമാണിത്. മൂല ഭാഗവതത്തെ അടിസ്ഥാനമാക്കിയാണ് പരമ്ബര ചിത്രീകരിക്കുന്നത്.ആദ്യം മലയാളത്തില് ചിത്രീകരിക്കുന്ന ഈ ബ്രഹ്മാണ്ഡ പരമ്ബര ഇന്ത്യയിലെ ഒട്ടുമിക്ക ഭാഷകളിലും മൊഴിമാറ്റപ്പെടും. ആഗോള ഭാഷയായ ഇംഗ്ലീഷിന് പുറമെ ഫ്രഞ്ച്, അറബിക്, ഇറ്റാലിയന്, ജര്മന് ഭാഷകളിലേക്കും മൊഴിമാറ്റം നടത്താനാണ് ഉദ്ദേശം. ഏതാണ്ട് 1200ഓളം എപ്പിസോഡുകള് ആയിരിക്കും സംപ്രേക്ഷണം ചെയ്യുക.ഇന്ത്യയിലെ വിവിധ ഭാഷകളിലുള്ള പ്രശസ്ത ഗായകരും, സംഗീത സംവിധായകന്മാരും, ഗാന രചയിതാക്കളും, തിരക്കഥാകൃത്തുക്കളും, ടെക്നീഷ്യന്മാരും ഒന്നിച്ച് അണിനിരക്കുന്ന, ഒപ്പം തന്നെ ഏതാണ്ട് 1300ഓളം ക്യാരക്ടര് റോളുകള് ഉള്പ്പെടുന്ന ബ്രഹ്മാണ്ഡ പരമ്ബരയായിരിക്കും ശ്രീമദ് ഭാഗവതം. ഇന്ത്യയിലെ ഒട്ടുമിക്ക സംസ്ഥനങ്ങളിലും പരമ്ബരയുടെ ലൊക്കേഷനുകള് ഉണ്ടാകും.ഇതിഹാസ പരമ്ബരയുടെ ശീര്ഷക ഗാനം രചിച്ചിരിക്കുന്നത് ചൊവ്വല്ലൂര് കൃഷ്ണന് കുട്ടിയും സംഗീതസംവിധാനം നിര്വഹിച്ചിരിക്കുന്നത് ടി.എസ്. രാധാകൃഷ്ണനുമാണ്. ഗായകന് പി. ജയചന്ദ്രനാണ് ആലപിച്ചിരിക്കുന്നത് . സംഭാഷണം നിര്വഹിച്ചിരിക്കുന്നത് പദ്മകുമാര് മാസ്റ്റര് ആണ്.ഇന്ത്യന് സിനിമാ രംഗത്തെ പ്രഗല്ഭരായ ടെക്നീഷ്യന്സാണ് എല്ലാ മേഖലകളും കൈകാര്യം ചെയ്യുന്നത്. അത്യാധുനിക സംവിധാനങ്ങള് ഉപയോഗിച്ച് ചിത്രീകരിക്കുന്ന ഈ ഇതിഹാസ പരമ്ബര ഇന്ത്യന് മീഡിയ രംഗത്ത് ഒരു ചരിത്രം എഴുതാനുള്ള തയ്യാറെടുപ്പിലാണ്.രണ്ടു വര്ഷത്തെ കഠിന പ്രയത്നത്തിന് ശേഷമാണ് ഈ ഇതിഹാസ പരമ്ബര ചിത്രീകരണത്തിനായി ഒരുങ്ങുന്നത്. പത്തോളം ഓഡിഷനിലൂടെയാണ് പരമ്ബരയുടെ ആദ്യ എപ്പിസോഡുകള്ക്കായുള്ള അഭിനേതാക്കളെ തിരഞ്ഞെടുത്തത്.സിനിമാ രംഗത്തെ ട്രെയിനര്മാരുടെ നേതൃത്വത്തില് നടത്തിയ ആറു മാസത്തോളം നീണ്ട അഭിനയ കളരിയിലൂടെയാണ് ഈ കലാകാരന്മാരെ സജ്ജരാക്കിയിരിക്കുന്നതത്. ഇന്ത്യയിലെ മുന്നിര ടെലിവിഷന് ചാനലുകളോടൊപ്പം 195 രാജ്യങ്ങളിലും പ്രവര്ത്തിക്കുന്ന മുന്നിര ഒ.ടി.ടി. പ്ലാറ്റഫോമിലൂടെയും സംപ്രേക്ഷണം ചെയ്തു പ്രേക്ഷകരിലേക്ക് എത്തിക്കും.2021 നവംബര് രണ്ടാംവാരത്തോടെ ആദ്യ ചിത്രീകരണം ബാംഗ്ലൂരില് തുടങ്ങും. പി.ആര്.ഒ. മഞ്ജു ഗോപിനാഥ്.Summary: Srimad Bhagavatam is being made into a teleserial. The film in Malayalam would get version in foreign languages including English, French, Arabic, Italian and German. As many as 1200 episodes are to be made